Johannes Gåsmo

Johannes Gåsmo (født 1910 i Snåsa, død 1988 i Snåsa) var gårdbruker på Gåsmo og ordfører i Snåsa i tre valgperioder 1948–1951 og 1956–1963. Han var valgt på Bondepartiets/Senterpartiets liste. I sin første periode i kommunestyret ble han kastet brått inn i ordførervervet etter at Peter Finsaas døde etter et halvt år som ordfører, og Gåsmo rykket opp fra varaordførervervet.

Han overtok gården Gåsmo etter faren i 1939, og overlot den til dattera Inger Lisbeth i 1973. I 1936 var han leder for en kommunal tømmerdrift som var igangsatt som nødsarbeid, og er omtalt som «Stordrifta i Gjefsjøen».

Hans første offentlige verv var som fjellstyremedlem i 1934, og det siste var som medlem av sosialstyret i 1986.
Han var formann i Snåsa bondelag 1953–55 og i Snåsa skogeierlag 1955. Han ble tildelt Kongens fortjenstmedalje i 1977, Senterpartiets hedersmerke og NKS' hederstegn, og ble i 1968 æresmedlem i Snåsa ungdomslag.

Referanser 

Ordførere i Snåsa
Sp-ordførere i Nord-Trøndelag
Kongens fortjenstmedalje